מייגן טוהיי

מייגן טוּהֵיי (באנגלית: Megan Twohey) (נולדה ב-1975) היא עיתונאית מניו-יורק שחשפה יחד עם עמיתה את פרשת הארווי וויינסטיין וקיבלה על כך את פרס פוליצר לשנת 2018<ref></ref>, ובאותה שנה זכתה להימנות על רשימת 100 האנשים המשפיעים ביותר של הטיים מגזין<ref></ref>.

== ביוגרפיה מוקדמת ==
טוהיי נולדה וגדלה אוונסטון , אילינוי. היא למדה בבית הספר התיכון אוונסטון טאון , וסיימה את לימודיה באוניברסיטת ג'ורג'טאון ב-1998<ref></ref>. הוריה של טוהיי היו מעורבים בתקשורת החדשותית; אמה, הפיקה חדשות לטלוויזיה ואביה היה עורך ב-שיקגו טריביון. טוהיי הצטרפה ל"ניו יורק טיימס" בשנת 2016 כדי לחקור את היסטוריית המס של דונלד טראמפ, קשרים עסקיים אפשריים שלו עם רוסיה ויחסו לנשים בעבר<ref>Twohey, Megan; Barbaro, Michael. "[https://www.nytimes.com/2016/10/13/us/politics/donald-trump-women.html Two Women Say Donald Trump Touched Them Inappropriately]". The New York Times, October 12, 2016</ref>.

== קריירה עיתונאית ==
בשנת 2009,טוהיי דיווחה בשיקגו טריביון שכמה מחלקות משטרה פרבריות ברחבי שיקגו לא מגישות את כל ערכות האונס לבדיקה<ref></ref>. בעקבות זאת, בשנה שלאחר מכן, אילינוי הפכה למדינה הראשונה בארצות הברית שדרשה שכל ערכת אונס תיבדק<ref></ref>, ומדינות רבות אחרות בארצות הברית פעלו כך בעקבותיה<ref></ref>.

בשנים 2010 ו-2011,טוהיי פרסמה סדרת מאמרים בשיקגו טריביון המפרטת מקרים של רופאים שהורשעו בעבירות אלימות או פשעי מין ועדיין פעלו והתעללו בחולים<ref></ref>. הדיווח שלה זכה להוביל לחקיקה ומדיניות חדשה באילינוי שמטרתה להגן על חולים למשל: לדרוש בדיקות רקע עבור ספקי שירותי בריאות<ref></ref>.

בשנת 2013, טוהיי פרסמה דוח תחקיר בחדשות רויטרס שפירט כיצד אנשים מסוימים באמריקה משתמשים באינטרנט כדי למצוא מקומות לנטוש את ילדיהם המאומצים<ref></ref>. הדוח הכה הדים בכלי תקשורת נוספים, והיא קיבלה פרס סידני על עבודתה שחשפה את הרשתות המחתרתיות הללו<ref></ref>. טוהיי נכללה ברשימת המועמדים לפרס פוליצר לשנת 2014 על עבודתה זו<ref></ref>.

בשנת 2016, טוהיי ומייקל ברברו פרסמו כמה מאמרי תחקיר ל"ניו יורק טיימס" על התנהלות מינית פוגענית של המועמד לנשיאות דאז דונלד טראמפ<ref>Barbaro, Michael; Twohey, Megan . [https://www.nytimes.com/2016/05/15/us/politics/donald-trump-women.html Crossing the Line: How DonaldTrump Behaved With Women in Private]. The New York Times May 14, 2016.</ref><ref></ref>.

=== חשיפת פרשת הארווי וויינסטיין ===
טוהיי ועמיתה בשם ג'ודי קנטור ניהלו במשך חודשים תחקיר מקיף ומפורט על מי שהתברר כמטריד מינית כפייתי ואף אנס, הבמאי ומפיק הסרטים הארווי ויינסטיין, מי שהיה אחד האנשים החזקים בהוליווד. הן תיארו כיצד היה מזמין עובדות הפקה ושחקניות לפגישות כביכול עסקיות בבתי מלון, ובמקום זאת היה קורא להן לחדרו, שם היה מקבל את פניהן בחלוק או בעירום, מבקש עיסויים או מזמין אותן להיכנס אתו לאמבטיה. הן תיארו גם כיצד השתמש בכוחו להשתיק את מעשיו באמצעות מערכת משוכללת של שיתוף פעולה עם עוזרים - שארגנו את הפגישו; מנהלים - שמצאו סוכנים או עבודות לשחקניות המוטרדות; ועורכי דין - שהחתימו את חלקן על הסכמי סודיות.

במשך שלושה עשורים הטריד וויינסטיין מעל 100 נשים, מבלי שהדבר ייפגע בקריירה הגדולה שלו כבמאי ומפיק סרטים הוליוודי, שסרטיו זכו ב-81 פרסי אוסקר בתחומים שונים, והוא עצמו קיבל תואר כבוד מהכתר הבריטי והפך למיליונר. התחקיר כלל עדויות לציטוט של עוֹבדות רבות, שחקניות צעירות ואף כוכבות מפורסמות כמו: אנג'לינה ג'ולי, גווינת' פאלטרו, אשלי ג'אד ורוזנה ארקט.

ב-5 אוקטובר 2017 חשפו קנטור וטוהיי את התחקיר בעיתון הניו-יורק טיימס.

ריץ' לורי , עורך הנשיונל ריוויו, כינה את תחקיר ויינשטיין של קנטור וטוהיי "היצירה העיתונאית המשפיעה ביותר שאני זוכר. זה שינה את המדינה הזו באופן מיידי"<ref></ref>.

==== תוצאות משמעותיות של החשיפה ====
אחרי ניסיונות דחייה רבים של פרקליטיו של הארווי וויינסטיין, הסתיים משפטו בגזר דין שפורסם ב-11 מרץ 2020 ואשר דן אותו ל-23 שנות מאסר.

החשיפה הביאה להיתפרצותה של תנועת Me Too<ref name=":0" />.

בחודש ספטמבר 2019 התפרסם ספר פרי עטן של קנטור וטוהיי בשם "היא אמרה" <ref></ref> וכעבור 3 שנים, בנובמבר 2022 הוא עובד לסרט בכיכובן, בין השאר, של חלק מהקורבנות המפורסמות. שם הסרט בעברית: "מילה שלה" <ref name=":0" />.

== פרסים והוקרות ==
2018 - פרס פוליצר (עם 2 אחרים) על חשיפת פרשת הארווי ווינסטיין<ref name=":5"></ref>.

2018 - מדליית מקגיל לאומץ עיתונאי ממכללת גריידי (באוניברסיטת ג'ורג'יה) לעיתונאות ותקשורת המונים<ref></ref>.

== ראו גם ==

* ג'ודי קנטור

==קישורים חיצוניים==

== הערות שוליים ==

קטגוריה:עיתונאיות אמריקאיות
קטגוריה:עיתונאים אמריקאים
קטגוריה:עיתונאיות חוקרות אמריקאיות
קטגוריה:זוכות פרס פוליצר: עיתונות
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:סגל ניו יורק טיימס
קטגוריה:אמריקאיות שנולדו ב-1975
קטגוריה:אמריקאים שנולדו ב-1975